stanford-oval/wikipedia huggingface dataset:
צום לסירוגין
השיטות המקובלות

השיטות המקובלות לעשיית צום לסירוגין הן:
12:12 - צום לסירוגין מקל - חלון זמן אכילה בן 12 שעות שבמהלכו בדרך כלל אוכלים 3 ארוחות וחלון זמן הצום של 12 שעות. זו הגישה המקלה ביותר לעשיית צום לסירוגין.
16:8 - צום לסירוגין סטנדרטי - חלון זמן אכילה בן 8 שעות שבמהלכו בדרך כלל אוכלים 2-3 ארוחות וחלון זמן הצום יהיה 16 שעות. שיטה זו אפשר ליישם למשל על ידי אכילת 2-3 ארוחות בין 10:00 ל-18:00 או על ידי דילוג על ארוחת הבוקר או על ארוחת הערב. שיטה זו היא גם הפופולרית ביותר בקרב המיישמים צום לסירוגין.
20:4 - צום לסירוגין הנקרא גם דיאטת הלוחם (Warrior Diet)- חלון זמן אכילה בן 4 שעות במהלכו אוכלים כשתי ארוחות וחלון זמן הצום הוא של 20 שעות.
23:1 - זהו צום לסירוגין הנקרא גם ארוחה אחת ביום (One Meal a Day, או בקיצור OMAD) - חלון זמן האכילה הוא כשעה אחת ביום וצום בשאר היממה.
וריאציות אחרות לצום לסירוגין

5:2 - בשיטה זו חמישה ימים בשבוע הם ימי אכילה רגילה ויומיים של צום מלא או צריכה מוגבלת של מזון. שיטה זו נעשתה פופולרית באנגליה.
יום כן יום לא (Alternate Day Fasting) - בשיטת אכילה זו אוכלים ביום אחד (Feast days), ולמחרת צמים. זהו הסוג המחמיר ביותר של צום לסירוגין מכיוון שבאופן זה משלבים בשבוע רגיל 3 ימים של צום. ישנם שני תתי סוגים של צום מסוג זה:
צום יום כן יום לא מלא (Complete alternate-day fasting), כאשר לא צורכים שום קלוריות בימים בהם צמים. אנשים שבוחרים לעשות זאת צמים למעשה יותר מ-24 שעות.
צום יום כן יום לא חלקי (Modified alternate-day fasting) המאפשרת צריכה של עד 25% מצרכי הקלוריות היומיים.
צום לסירוגין משולב עם דיאטה קיטוגנית - יש כאלו המשלבים את הצום לסירוגין עם הדיאטה הקיטוגנית כלומר מקפידים בזמן האכילה להמעיט משמעותית באכילת פחמימות ובמקומן לצרוך בסביבות 70 אחוזים שומן, ו-20 אחוזים חלבונים.
סיכונים בצום לסירוגין

יש לדאוג לכך שלא יחסרו לגוף חומרי מזון הדרושים לקיום תקין ולכן ממליצים המצדדים בשיטה לגוון בסוגי המזון. צום לסירוגין שלאחריו מתקיימת אכילה בולמוסית עלול לגרום לעלייה במשקל ובכך להשיג תוצאות הפוכות.
המצדדים בשיטה מדגישים שאינה מתאימה לספורטאים, לנשים בהריון, לנשים מיניקות, לילדים מתחת לגיל 18, לאנשים בתת-משקל (מתחת ל-BMI 18.5) ולאנשים עם הפרעות אכילה.
ראו גם

צום
הערות שוליים

↑  ארוחה אחת ביום או One Meal a Day
↑  תופעת ההשמנה מהווה בעיה כלל עולמית ונמצאת במגמת עליה ברחבי העולם. עודף משקל והשמנה הם גורם סיכון בריאותי מוביל עבור מספר מחלות לא-מדבקות מרכזיות ביניהן מחלות לב ושבץ, סוכרת, דלקת מפרקים ניוונית ומספר סוגי סרטן.
↑  יש להבדיל מושג זה מהמושג תוחלת חיים המהווה מדד סטטיסטי לאורך החיים של האדם.
↑  Ruth E. Patterson, Metabolic Effects of Intermittent Fasting, Annual Review of Nutrition
↑  Michael Ku, Megan J. Ramos, Jason Fung, Therapeutic fasting as a potential effective treatment for type 2 diabetes: A 4-month case study, The Journal of Insulin Resistance
↑  שמות השיטות מסתכמות ל-24 שעות ביממה
↑  נמדד בימים
קריפטו.קום ארנה

| --- | --- |

 על שם:  Crypto.com 
 שמות קודמים:  סטייפלס סנטר (2021-1999)
 כתובת:  רחוב פיגרואה (אנ') דרום 1111
 מיקום:  ארצות הברית לוס אנג'לס, קליפורניה, ארצות הברית
 קואורדינטות:  34°02′35″N 118°16′02″W﻿ / ﻿34.043055555556°N 118.26722222222°W﻿ / 34.043055555556; -118.26722222222
 אבן יסוד:  31 במרץ 1998
 תקופת הפעילות:  17 באוקטובר 1999 – הווה (25 שנים)
 עלות הבנייה:  375 מיליון דולר
 בעלים:  Anschutz Entertainment Group
 מפעיל:  Anschutz Entertainment Group
 משטח:  פרקט, קרח, קשה
 אדריכל:  NBBJ
 קבוצות:  לוס אנג'לס לייקרס (1999–היום) לוס אנג'לס קליפרס (1999–2024) לוס אנג'לס ספארקס (2001–היום) לוס אנג'לס קינגס (1999–היום) לוס אנג'לס אבנג'רס (2000–2008) לוס אנג'לס דיפנדרס (2006–2010)
 מושבים:  כדורסל: 19,000 הוקי קרח/פוטבול: 18,118 הופעות: 20,000
 cryptoarena.com
  מפת מיקום  מפה מפורטת   (למפת לוס אנג'לס מוגדלת) קריפטו.קום ארנה(למפת לוס אנג'לס רגילה) קריפטו.קום ארנה  he tabBackground:;tabBorder:#aaa;defaultTab:0;
 
מראה האולם מבפנים
קריפטו. קום אָרֶנָה (באנגלית: Crypto.com Arena; שם קודם: סטייפלס סנטר, באנגלית: Staples Center) הוא היכל ספורט רב־שימושי בלוס אנג'לס, קליפורניה. סמוך למתחם הבידור אל. איי. לייב (אנ') ומרכז הכנסים של לוס אנג'לס. ההיכל משמש למספר רב של אירועי ספורט ובידור, ומכיל בין 18 אלף ל־20 אלף מושבים, בהתאם לאירועים המתקיימים בו.
היסטוריה

בניית ההיכל החלה בשנת 1998 והסטייפלס סנטר נפתח שנה לאחר מכן, ב-17 באוקטובר 1999. בנייתו מומנה על ידי "חברת לוס אנג'לס ארנה" וחברת "סטייפלס" לאספקת ציוד משרדי, בעלות של 375 מיליון דולר. חברת "סטייפלס" רכשה את הזכויות על שם ההיכל, והוא נקרא על שמה[דרוש מקור] עד להחלפת השם בשנת 2021. ההיכל נפתח בהופעה חגיגית של ברוס ספרינגסטין ולהקת ה-E Street Band. הוא משמש כאולמן הביתי של קבוצת ה-NBA "לוס אנג'לס לייקרס", של קבוצת ה-WNBA "לוס אנג'לס ספארקס", ושל קבוצת ה-NHL "לוס אנג'לס קינגס". בעבר שימש גם כמשכנן קבוצת ה-NBA "לוס אנג'לס קליפרס", אשר עזבה את האולם ב-2024 עת חנחכה את אולמה הביתי החדש, קבוצת ה-NBDL "לוס אנג'לס די-פנדרס" וקבוצת ה-AFL "לוס אנג'לס אוונג'רס".
ההיכל זכה בתארים "ההיכל החדש הטוב ביותר" (2000) ו"היכל השנה" (2000, 2001) מטעם מגזין פולסטאר,[דרוש מקור] ונחשב לאחד מהיכלי הספורט המתקדמים והמפוארים בארצות הברית ובעולם.
בנובמבר 2021 רכשה חברת חלפנות המטבעות המבוזרים "Crypto.com" (אנ') מהונג קונג, את הזכויות על שם ההיכל בעסקה עם חברת "Anschutz Entertainment Group (AEG)" (אנ') למופעי ספורט ומוזיקה, הבעלים והמפעילה של ההיכל, והחל מחג המולד 2021 (25 בדצמבר), 22 שנה אחרי פתיחתו, הוא נקרא "קריפטו. קום אָרֶנָה". במסגרת העסקה, המוערכת בכ-700 מיליון דולר, חברת "קריפטו. קום" תהיה חלפנית המטבעות המבוזרים הרשמית של "לוס אנג'לס לייקרס" ו"לוס אנג'לס קינגס". החלפת שם ההיכל צוינה בטקס שנערך לפני משחק הכדורסל בין ה"לוס אנג'לס לייקרס" לבין קבוצת "סן אנטוניו ספרס" שהתקיים בו ב-24 בדצמבר 2021.
בסוף עונת 2023/2024, לקראת עונת 2024/2025, עזבו הלוס אנג'לס קליפרס את האולם ועברו לשחק באולם משלהם אשר נקרא "אינטואיט דום".
לקריאה נוספת

Sam Hall Kaplan, L A Lost & Found: An Architectural History of Los Angeles, Hennessey & Ingalls, 2000 ISBN 978-0940512238
הערות שוליים

↑  Crypto.com (HK). Crypto.com (HK) Official website. Retrieved November 17, 2021
↑  Staples Center to become Crypto.com Arena in reported $700 million naming rights deal. ESPN, November 16, 2021. Retrieved November 17, 2021
↑  Tapp, Tom. Staples Center Being Renamed Crypto.com Arena In Reported $700M Deal Between AEG And Cryptocurrency Platform. Deadline hollywood, November 16, 2021. Retrieved November 17, 2021
↑  Amovitz, Kevin. Los Angeles Lakers bid adieu in home arena's final game as Staples Center. ESPN, December 24, 2021. Retrieved December 25, 2021
↑  McCarriston, Shanna. [https://www.cbssports.com/nba/news/staples-center-sign-removed-from-outside-of-arena-ahead-of-official-name-change-to-crypto-com-arena/
Staples Center sign removed from outside of arena ahead of official name change to Crypto.com Arena]. CBS, December 7, 2021. Retrieved December 25, 2021
↑   Crews spotted at Staples Center taking down signage ahead of Crypto.com Arena rebranding, סרטון בערוץ "ABC7", באתר יוטיוב, 6 בדצמבר 2021 (באנגלית)
| --- | --- |
בקרת זהויות :  MusicBrainz: ec64d551-7a36-48ca-960a-ac6c08dcdb6e
עין קאנא

| --- | --- |

 מדינה:  לבנון לבנון
 מחוז:  א-נבטיה
 נפה:  א-נבטיה
 גובה:  400 מטרים
 קואורדינטות:  33°28′56″N 35°29′58″E﻿ / ﻿33.482222222222°N 35.499444444444°E﻿ / 33.482222222222; 35.499444444444 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןעין קאנא(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןעין קאנא  he tabBackground:;tabBorder:#aaa;defaultTab:0;
 
עין קאנא (בערבית: عين قانا) הוא כפר שיעי לבנוני במזרח נפת א-נבטיה, מחוז א-נבטיה, השוכן בגובה 680 מטר מעל פני הים.
הכפר מחובר בכביש: צפונה (כ-2 קילומטרים) לכפר ג'באע ודרומה (כ-5 קילומטרים) לכפר חומין אל-פוקא (ער')
אטימולוגיה

בפי תושבי האזור יש מספר הסברים אפשריים למקור השם. (לאף אחד מהם אין תימוכין מדעיים):
קאן, או קאנא הוא שמו של עץ שגדל בסביבה.
"קאנה" הוא גם שמו של אל פרעוני. נטען שעל פסל במוזיאון הבריטי, מופיעה ישות אלוהית פרעונית בשם קאנה, על גבו של אריה.
"קאנא" היה שמו של אדם ועל שמו נקרא המעיין והכפר שהתפתח סביבו.
אוכלוסייה

בשנת 2014 הופיעו בספר הבוחרים של משרד הפנים הלבנוני 2,954 בעלי זכות בחירה.
ראו גם

ספר על אודות עין קאנא.
הערות שוליים

↑  GeoNames.org, www.geonames.org
↑  التوزيع حسب المذاهب للناخبين/ناخبات في بلدة عين قانا، قضاء النبطية محافظة النبطية في لبنان, إعْرَفْ لبنان (באנגלית)
↑  معلومات عن بلدة عين قانا - Ain Qana، قضاء النبطية في محافظة النبطية، حسب لوائح الناخبين الرسمية الصادرة عن وزارة الداخلية اللبنانية لسنة ٢٠١٤, إعْرَفْ لبنان (באנגלית)
↑  صافي عبد المرتضى حجاب, عين قانا قرية وتاريخ, دار الخلود للصحافة والطباعة والنشر لبنان
פרנסיסקו לרגו קביירו

פסל דיוקן של לרגו קביירו במדריד
פרנסיסקו לרגו קביירו (בספרדית: Francisco Largo Caballero;‏ 15 באוקטובר 1869 - 23 במרץ 1946) היה ממנהיגי המפלגה הסוציאליסטית הספרדית ואיגוד העובדים הסוציאליסטי (UGT) בספרד.
חייו

לרגו נולד במדריד ועבד כטייח. הוא הצטרף לאיגוד הפועלים הסוציאליסטי, ה-UGT, בשנת 1890, ובשנת 1905 היה לחבר מועצת האיגוד במדריד. בשנת 1908 הוא נהיה חבר המועצה הלאומית של האיגוד, והיה מנאמניו של פבלו איגלסיס. בשנת 1916 הוא ניהל את המשא ומתן עם ה-CNT האנרכיסטי על שיתוף פעולה, שהביא להסכם סרגוסה. בשנת 1918 הוא נבחר למזכיר הכללי של האיגוד וייצג את הארגון בכנס האינטרנציונל הבינלאומי בפברואר 1919 בברן. לרגו התנגד להשתתפות הסוציאליסטים הספרדים באינטרנציונל ה-3 שזוהה עם הקומוניסטים, מכיוון שלא תלה תקוות במהפכה הקומוניסטית ברוסיה וסבר שהתנאים בספרד שונים לגמרי מאשר ברוסיה, והפועלים בספרד אינם מוכנים עדיין למהפכה. עם זאת, לרגו, בניגוד לאינדאלסיו פרייטו, תמך במהפכה סוציאליסטית וראה בהקמת רפובליקה רק כלי לקידום המהפכה הסוציאליסטית. בימי שלטונו של מיגל פרימו דה ריברה הוא תמך בשיתף פעולה עם הממשלה, דבר שאיפשר את המשך קיומו החוקי של הארגון. לעומתו, אינדאלסיו פרייטו שלל כל שיתוף פעולה עם הממשלה הרודנית, בראותו ברפובליקה ערך בפני עצמו. בימי פרימו דה ריברה כיהן לרגו במועצה המייעצת של המדינה (Council of state).
בשנת 1925 נבחר לרגו למנהיג המפלגה הסוציאליסטית, ה-PSOE.
הוא כיהן כשר העבודה בשנים 1931-1933 בממשלות של אלקלה סאמורה ומנואל אסאניה. כשר עבודה הוא הקים מועצות בוררות לסכסוכים בין עובדים למעבידים שהיו להם סמכויות רחבות יותר מאשר בימי פרימו דה ריברה והעביר חוק האוסר על בעלי אדמות להעסיק עובדים ממחוץ למחוז שלהם כאשר יש מובטלים מהמחוז. ב-1 ביולי 1931 הוצא צו הקובע יום עבודה של שמונה שעות. חוק נוסף מנע מבעלי אדמות להפסיק לעבד את האדמות שלהם.
בעקבות ניצחון הימין בבחירות בשנת 1933, החל לרגו קביירו לדבר על מהפכה סוציאליסטית, ונהיה מנהיג הפלג השמאלי של המפלגה הסוציאליסטית. באוקטובר 1934 הוא היה בין המובילים של ההתקוממות ברחבי ספרד שכללה את המרד באסטוריאס. הוא הועמד לדין על חלקו במרד אך הכחיש כל קשר למרד וזוכה.
לאחר פרוץ מלחמת האזרחים הספרדית, הרפובליקה הספרדית השנייה התרסקה ומועצות פועלים ברחבי המדינה לקחו את השליטה במקומותיהם, מפקיעים רכוש ומארגנים פעילות משותפת של הפועלים. לתקופה קצרה באוגוסט 1936 סבר לרגו קביירו שיש להביא להסכם בין שני ארגוני הפועלים הגדולים, ה-UGT הסוציאליסטי וה-CNT האנרכיסטי, שיקימו ממשלה משותפת. אולם ב-4 בספטמבר 1936, הסכים לרגו קביירו לקחת את תפקיד ראש הממשלה ושר הביטחון והקים ממשלה בה היו שישה סוציאליסטים כולל אותו, שני קומוניסטים ארבעה רפובליקנים, נציג לקטלנים ונציג לבסקים. בהתאם לעצות שקיבל מהקומוניסטים, הוא נאבק נגד הפקעת רכוש על ידי הפועלים ועשה כל מאמץ להרגיע את הרפובליקנים השמאלנים מהחוג של הנשיא מנואל אסאניה, כדי למנוע תמיכה של צרפת ובריטניה בפרנסיסקו פרנקו. אולם לרגו לא הסכים לגישה הקומוניסטית שיש להתרכז אך ורק בניצחון במלחמה ולדכא התארגנויות עצמאיות של הפועלים. הוא סייע לקומונות אנרכסטיות של פועלים והכיר במועצה הסוציאליסטית של אראגון. ב-4 בנובמבר 1936 הצטרפו גם האנרכיסטים לממשלתו, לתקופה קצרה, למרות התנגדותם לרעיון הממשלה.
ב-17 במאי 1937, נאלץ לרגו להתפטר בלחץ המפלגה הקומוניסטית הספרדית, אשר הובילה להחלפתו בחואן נגרין. עם התמוטטות הרפובליקה הוא ברח לצרפת. ב-1943 נעצר על ידי הנאצים ששלטו בצרפת והוא שהה במחנה ריכוז עד סוף המלחמה. בסוף 1945 הוא שב לפעילות בקרב הרפובליקנים הספרדים הגולים בצרפת.
בשנת 1978 עצמותיו הובאו לקבורה במדריד.
הערות שוליים

↑  Paul Heywood, Marxism and the Failure of Organised Socialism in Spain, 1879-1936, Cambridge University Press, 1990, pages 41-42
↑  Victor Alba, The Communist Party in Spain, Transaction Publishers, 1983, pages 3-4 and 37
↑  Nigel Townson, The Crisis of Democracy in Spain: Centrist Politics Under the Second Republic, Sussex academic press, 2000, page 22
↑  Townson, page 23
↑  Townson, page 24
↑  יצחק אביב, מהפכה ומהפכה שכנגד בספרד, אוניברסיטה משודרת, ההוצאה לאור משרד הביטחון, 1991, עמוד 77
↑  Abel Paz, Durruti in the Spanish Revolution, AK press, 2007, pages 511-512
↑  Robert Alexander, Anarchists in the Spanish Civil War, Janus Publishing Company Lim, 1999, pages 954-955
↑  Frances Lannon, The Spanish Civil War, 1936-1939, Osprey Publishing, 2002, page 44
↑  Paul Preston, The Coming of the Spanish Civil War: Reform, Reaction and Revolution in the Second Republic , Routledge, 1994, page 277
↑  לארגו קאבאלרו חוזר, משמר, 12 בנובמבר 1945
| --- | --- |
בקרת זהויות :  NLI: 987007264356805171  BIBSYS: 13013073  BNE: XX892151  BnF: cb120055330 (data)  CANTIC: a10111256  GND: 124728421  ISNI: 0000 0000 9242 9285  LCCN: n86003871  NKC: skuk0000766  NTA: 073683191  SNAC: w6tj0k0t  SUDOC: 073269018  VIAF: 36927972   WorldCat (עם VIAF): 36927972 
משרדו של פרנסיסקו לארגו קבאלרו, השמור באלקאלה דה הנארס.
עדית המילטון

| --- | --- |

עדית המילטון בסביבות 1897
 לידה:  12 באוגוסט 1867 דרזדן, הקונפדרציה הצפון-גרמנית 
 פטירה:  31 במאי 1963 (בגיל 95) וושינגטון די. סי., ארצות הברית 
 מדינה:  גרמניה, ארצות הברית 
 לאום:  אמריקני
 מקום קבורה:  Cove Cemetery 
 עיסוק:  חוקרת העת הקלאסית, מחברת, מחנכת
 מקום לימודים:  מכללת ברין מאר, אוניברסיטת לייפציג 
 שפות היצירה:  גרמנית, אנגלית 
 נושאי כתיבה:  יוון העתיקה, פילוסופיה יוונית, מיתולוגיה
 פרסים והוקרה:  Gold Cross of the Order of Beneficence 
 
עדית המילטון (באנגלית: Edith Hamilton;‏ 12 באוגוסט 1867, דרזדן, גרמניה – 31 במאי 1963, וושינגטון די. סי., ארצות הברית) הייתה מחנכת ומחברת אמריקנית.
עיתון הניו יורק טיימס תיארה כחוקרת העת הקלאסית שנתנה ביטוי נהיר ומבריק לתור הזהב של החיים והמחשבה היווניים, בכוח ובפשטות סגנון כשל הומרוס עצמו. ספרה "מיתולוגיה" (1942) עודו משמש כטקסט המבוא הראשוני לסיפורי המיתולוגיה הקלאסית, ברמת בית-ספר תיכון ואוניברסיטה ברחבי העולם דובר האנגלית. את יחסה לתרבות יוון העתיקה סיכמה המילטון בראיון בגיל 91, "ליוונים נחשפתי מוקדם, ובהם מצאתי תשובות. אנשיה הגדולים של יוון הפנו את כל פעולותיהם לנצחיותה של הנפש. אנחנו לא באמת נוהגים כמאמינים בנצחיות הנפש, ועל כן אנחנו נמצאים היכן שאנחנו נמצאים היום".
ביוגרפיה > ילדות

עדית המילטון נולדה בדרזדן לגרטרודה פונד-המילטון (Gertrude Pond-Hamilton) ולמונטגומרי המילטון (Montgomery Hamilton). היא נולדה כשאימהּ ביקרה קרובים בגרמניה, וחזרה עימה לארצות הברית חודשיים לאחר הלידה. עדית הייתה הבכורה מבין ארבע בנות: אליס (Alice), נוֹרה (Norah) ומרגרט (Margaret). בשנת 1919 אליס המילטון (1869-1970) הייתה האישה הראשונה ששימשה כמרצה באוניברסיטת הרווארד. אביה, אדם משכיל וחוקר בשעות הפנאי, הוא שעורר בעדית את העניין בלימודים קלאסיים והדריכהּ בהם. כשהייתה עדית בת שבע, החל ללמדה לטינית, ואז צרפתית, גרמנית ויוונית.

בתחילת שנות השמונים של המאה ה-19 למדו עדית ואחותה אליס בבית-הספר הפרטי לבנות של מיס פורטר (Miss Porter's School) בקונטיקט. בהמשך עברה עדית למכללת ברין מאר בפנסילבניה, גם היא מכללה פרטית לנשים, ובשנת 1894 סיימה עדית את לימודיה כשהיא נושאת תואר ראשון ושני בלימודים קלאסיים.
ביוגרפיה > לימודים בגרמניה

בשנת 1895 יצאה עדית לגרמניה במטרה להשלים את לימודיה לקראת תואר שלישי. התלוותה אליה אחותה אליס שקיבלה בשנת 1893 תואר דוקטור לרפואה מאוניברסיטת מישיגן, וביקשה ללמוד מיקרוביולוגיה ופתולוגיה באירופה.

תחילה הגיעו האחיות לאוניברסיטת לייפציג, שם מצאו כמות נכבדה של נשים זרות במצב דומה. בתור נשים, הן יכלו להיכנס להרצאות, אך לא להשתתף באופן פעיל בדיונים. כשהאחיות למדו שנשים עדיין לא יכולות לזכות בתואר שלישי באוניברסיטת לייפציג, הן פנו לנסות את מזלן באוניברסיטת מינכן, הידועה כמרכז עולמי ללימודים קלאסיים. על רקע המתח בין קתולים לפרוטסטנטים במחלקת האוניברסיטה ללימודים קלאסיים, ובתמיכת דעת הקהל הפרוטסטנטי, הורשתה לבסוף עדית להשתתף בהרצאות, הגם בנסיבות מקשות.
ביוגרפיה > קריירה

למרות דבקותה וכוונתה של המילטון להישאר באוניברסיטת מינכן ולזכות בתואר שלישי, תוכניותיה השתנו והוצע לה תפקיד מנהלת בית-הספר ברין מאר (אנ'), בית-ספר פרטי לבנות שהוקם בשנת 1885 בבולטימור. המילטון נענתה להצעה, ובשנת 1896 חזרה לארצות הברית ונשארה בתפקידה כמנהלת בית-הספר במשך 26 שנה. המילטון מעולם לא סיימה את תוארה השלישי.

לעת פרישה, עברה המילטון לניו יורק, שם כתבה ופרסמה מאמרים שונים על התיאטרון ביוון העתיקה. זה זמן-רב הייתה המילטון קלאסיציסטית הידועה ביותר, אולם רק בגיל 62 היא פרסמה את ספרה הראשון "הדרך היוונית" (The Greek Way, 1930), שנחל הצלחה מיידית. בספר זה נתנה לראשונה ביטוי לאמונתה ב"צחות הרגועה של המחשבה היוונית", ובכך "שההוגים הגדולים של אתונה היו ללא-עוררין בשליטתם באמת ובנאורות". גישתה למיתולוגיה היוונית הייתה אך ורק דרך הקלאסיקונים, מאחר שמעולם לא ביקרה ביוון ולא הייתה ארכאולוגית. בספרהּ ערכה המילטון השוואות אינפורמטיביות בין חיי היומיום ביוון העתיקה לבין החיים ביוון המודרנית. ספרהּ השני "הדרך הרומית" (The Roman Way, 1932) ערך השוואה מקבילה בין אורח החיים ברומא העתיקה לבין זה ברומא המודרנית. לאורך שלושת העשורים הבאים המשיכה המילטון לפרסם ספרים נוספים העוסקים בלימודי יוון הקלאסית.
ביוגרפיה > הכרה

בשנת 1950 הוענק להמילטון תואר דוקטור ספרות לשם כבוד (Doctor of Letters) מאוניברסיטת רוצ'סטר ומאוניברסיטת פנסילבניה. בשנת 1957 היא נבחרה כחברה באקדמיה האמריקנית לאמנות ולספרות (American Academy of Arts and Letters).

בשנת 1957 הוזמנה המילטון בת התשעים ליוון. בטקס שנערך באודאון הרודס אטיקוס, העניק פאולוס, מלך יוון להמילטון את צלב הזהב של מסדר החסד (Order of Benefaction), ובכך נעשתה אזרחית כבוד של אתונה.
ספרים

הדרך היוונית (The Greek Way, 1930)
הדרך הרומית (The Roman Way, 1932)
נביאי ישראל (The Prophets of Israel, 1936)
שלושה מחזות יווניים (Three Greek Plays, 1937)
מיתולוגיה (Mythology, 1942)
תרגום לעברית: רמת גן, הוצאת מסדה, בתרגום אלה אמיתן, 1957. אחר כך בהוצאת מודן.
תקופת שגשוגה של הספרות היוונית (The Great Age of Greek Literature, 1943)
דוברים לאלוהים (Spokesmen for God, 1949)
עדות לאמת: המשיח ומפרשיו (Witness to the Truth: Christ and His Interpreters, 1949)
הד מיוון (Echo of Greece, 1957)
[עורכת] הדיאלוגים לאפלטון, כולל האיגרות (Collected Dialogues of Plato, Including the Letters, 1961)
"מיתולוגיה"

מיתולוגיה: סיפורים אל-זמניים של אלים וגיבורים (Mythology: Timeless Tales of Gods and Heroes, 1942) הוא ספרהּ המפורסם והמשפיע ביותר של עדית המילטון. הוא מגולל את סיפורי המיתולוגיה של יוון ורומא בהישען על המקורות הקלאסיים. עם השנים נעשה ספר זה לאחד המפורסמים בתחומו, והוא משמש במקומות רבים כטקסט מבוא בבתי ספר ובאוניברסיטאות.

הספר מחולק לשישה חלקים. (1) האלים, בריאת העולם וגיבורי קדם; (2) אגדות על אהבה והרפתקה; (3) הגיבורים הגדולים לפני מלחמת טרויה; (4) גיבורי מלחמת טרויה; (5) המשפחות הגדולות במיתולוגיה; (6) האגדות הפחות חשובות. כמבוא לספר צירפה המילטון מסה קצרה שבה היא מסבירה את ייחודה ואת קסמה של המיתולוגיה הקלאסית לעומת מיתוסים אחרים. בין השאר מעמידה המילטון את ייחודה של המיתולוגיה הקלאסית על אנושיותם של האלים ושל העולם בכלל, על מציאותם של היצורים המיתולוגיים, על רגישות אסתטית הקשורה קשר עמוק עם היגיון וחוכמה, ועל דמותם העגולה של האלים. בנוסף לכך, מקדימה המילטון ומפרטת מיהם הסופרים הקלאסיים שעליהם נשען הספר, ולצד כל סופר - מאפייני סגנונו.

ייחודו של הספר, בניגוד לספרים מקבילים לו כגון ספרו של גוסטאב שוואב (1792-1850) בגרמנית או ספרו של אהרן שבתאי (נולד ב-1939) בעברית, הוא נאמנותה של המילטון לסגנון המקורי בו נשמרו סיפורי המיתולוגיה. במשפט הפתיחה לספר מצהירה המילטון על ההטרוגניות של מקורות המיתולוגיה: "שונים סיפוריהם זה מזה כ'סינדרלה' מ'המלך ליר'. במקום לעשותם למקשה אחת, ובמקום לספרם מחדש כפרפרזה אישית (כפי שעשו שוואב ושבתאי), בחרה המילטון להעביר לקורא כל סיפור בסגנונו המקורי: אם בפשטות ובתמימות ואם בשנינות ובליטוש. המילטון אכן הפרידה ופירקה את הכתבים הקלאסיים על-פי נושאיהם וצירפה יחדיו כמה כתבים כדי להביא בפני הקורא סיפור מסוים בשלמותו, ואולם בראש כל קטע היא דאגה לציין את מקורותיה. באופן זה רוכש הקורא לא רק ידע על המיתולוגיה, אלא גם מושג על הסופרים הקלאסיים.
זהו ספרה היחיד של המילטון שתורגם לעברית. התרגום יצא לאור לראשונה בשנת 1957 בתרגום אלה אמיתן ובהוצאת מסדה. לאחר שהוצאת מסדה סגרה שעריה, החל הספר לצאת בהוצאת מודן. למהדורה העברית, בדומה למרבית המהדורות בעולם, מצורפים ציוריו של המאייר האמריקני סטיל סבג' (Steele Savage).
הערות שוליים

↑  New York Times, Obituary, 1 June 1963
↑  שם. באנגלית: 

"I came to the Greeks early, and I found answers in them. Greece's great men let all their acts turn on the immortality of the soul. We don't really act as if we believed in the soul's immortality and that's why we are where we are today".
↑  שם. באנגלית: "the calm lucidity of the Greek mind"
↑  שם. באנגלית: "that the great thinkers of Athens were unsurpassed in their mastery of truth and enlightenment"
↑  עדית המילטון, מיתולוגיה (רמת גן: הוצאת מסדה, בתרגום אלה אמיתן, 1982), עמ' 5.
| --- | --- |
בקרת זהויות :  NLI: 987007262339605171  PLWABN: 9810680710805606  BIBSYS: 90273981  BNE: XX963967  BnF: cb12611862p (data)  CANTIC: a20123619  CiNii: DA01050365  GND: 130431613  ISNI: 0000 0001 1037 8566  LCCN: n50018494  LNB: 000120621  MusicBrainz: 021970b3-3131-46e2-8734-b88800f102f9  NDL: 00442306  NKC: kv2016898269  NLA: 35165783  NLG: 105495  NLK: KAC199611350  NSK: 000578199  NTA: 073275018  RERO: 02-A003344175  SNAC: w6br8vbc  SUDOC: 069564256  Trove: 848651  VIAF: 9967846   WorldCat (עם VIAF): 9967846 
עטיפת ההוצאה העברית החדשה.
איבריה (חברת תעופה)

בואינג 400–747, החברה הפעילה עד שנת 2006 מספר מטוסים מדגם זה
מטוסי איירבוס A319 ו-A320 של החברה במדריד.
איירבוס A350-900 של החברה
איבריה (בספרדית: Iberia; רשמית: .Iberia Líneas Aéreas de España, S. A) היא חברת התעופה הלאומית של ספרד. בסיסה הראשי נמצא בנמל התעופה מדריד-בראחס שבמדריד. שם החברה נגזר משם חצי האי האיברי בו שוכנות ספרד ופורטוגל.
תולדות החברה

החברה נוסדה ב-28 ביוני 1927 וטיסותיה החלו ב-14 בדצמבר של אותה שנה בקו בין מדריד לברצלונה.
בשנת 1946 החברה הייתה לחברה הראשונה המפעילה טיסות בין אירופה לבין דרום אמריקה בקו מדריד - בואנוס איירס כשהיא משתמשת במטוס מדגם דאגלס DC-4.
בשנת 2001 הופרטה החברה.
ב-8 באפריל 2010 הודיעו איבריה ובריטיש איירווייז על מיזוגן תחת חברה חדשה שייסדו בשם International Airlines Group. שתי החברות ממשיכות לפעול בצורה נפרדת ובמותגים נפרדים גם לאחר המיזוג.
צי המטוסים

צי המטוסים של החברה נכון לנובמבר 2024:
| כלי טיס | בצי | בהזמנה | נוסעים> B | נוסעים> E+ | נוסעים> E | נוסעים> סה"כ | הערות |
| --- | --- | --- | --- | --- | --- | --- | --- |
| איירבוס A319-100 | 6 | — | — | — | 141 | 141 |  |
| איירבוס A320-200 | 13 | — | — | — | 180 | 180 |  |
| איירבוס A320neo | 17 | — | — | — | 186 | 186 |  |
| איירבוס A321-200 | 11 | — | — | — | 217 | 217 |  |
| איירבוס A321XLR | 1 | 7 | 14 | — | 168 | 182 |  |
| איירבוס A330-200 | 14 | — | 19 | — | 269 | 288 |  |
| איירבוס A330-300 | 8 | — | 29 | 21 | 242 | 292 |  |
| איירבוס A350-900 | 22 | 1 | 31 | 24 | 293 | 348 |  |
| סה"כ | 92 | 8 |  |  |  |  |  |
פעילות החברה בישראל

החברה מפעילה 2 טיסות יומיות בין נמל התעופה מדריד-בראחס לנמל התעופה בן-גוריון. הטיסות מתבצעות במטוסים מדגם איירבוס A321neo.
בנוסף, לחברה הסכם קוד שייר עם חברת אל על בקווים שזו מפעילה בתדירות של שתי טיסות יומיות למדריד וברצלונה.
חברות בת

אייר נוסטרום
איבריה אקספרס
הערות שוליים

| Oneworld |
| --- | --- | --- |
| מייסדות | אמריקן איירליינס • בריטיש איירווייז • קוואנטס • קת'אי פסיפיק |  |
| חברות | פינאייר • איבריה • LATAM צ'ילה • ג'פאן איירליינס • רויאל ג'ורדניאן • מלזיה איירליינס • LATAM ברזיל • סרילנקן איירליינס • קטר איירווייז • LATAM אקוודור • LATAM אקספרס • LATAM ארגנטינה • LATAM פרגוואי • LATAM פרו • LATAM קולומביה • אייר נוסטרום • BA סיטיפלייר • קת'אי דראגון • קומאייר • גלובוס איירליינס • איבריה אקספרס • J אייר • JAL אקספרס • ג'פאן טרנסאושן אייר • ג'טקונקט • ניקי • OpenSkies • קוואנטס לינק • סאן אייר • נורדי רז'יונל איירליינס • אלסקה איירליינס |  |
| חברות עבר | אייר ברלין • אייר לינגוס • מאלב • מקסיקנה • קנדיאן איירליינס  • US Airways |  |
| --- | --- |
בקרת זהויות :  NLI: 987007594775705171  GND: 215993-4  LCCN: n83041789  VIAF: 126656349   WorldCat (עם VIAF): 126656349
חוסיין וחיד ח'וראסאני

| --- | --- |

ח'וראסאני ב-2017
 לידה:  1 בינואר 1921  (בן 103) נישאפור, איראן 
 מדינה:  איראן איראן
 wahidkhorasani.com/English
 
חוסיין וחיד ח'וראסאני (בפרסית: حسین وحید خراسانی; נולד בשם מוחמד-חוסיין מולה-סאלח (בפרסית: محمدحسین ملاصالح); 1 בינואר 1921) הוא אייתוללה איראני בדרגת מרג'ע תקליד המשמש כראש החווזה של קום (הסמינר של קום).